נחמן אש

נחמן אש (נולד ב-21 בפברואר 1961) הוא פרופסור לרפואה ישראלי, מומחה ברפואה פנימית. לשעבר מנכ"ל משרד הבריאות וסמנכ"ל מידע ומחשוב במשרד הבריאות, ראש חטיבת הבריאות של מכבי שירותי בריאות, קצין הרפואה הראשי של צה"ל בדרגת תת-אלוף והממונה הלאומי במאבק בנגיף הקורונה, ראש תוכנית "מגן ישראל" . אש נולד, גדל והתחנך בפתח תקווה. ב-1985 סיים את לימודי הרפואה במסגרת העתודה האקדמית בבית הספר לרפואה ע"ש סאקלר באוניברסיטת ת"א. בתום לימודיו החל שירות סדיר בצה"ל, עבר קורס קציני רפואה בבית הספר לקצינים ובבית הספר לרפואה צבאית, והחל את תפקידו הראשון בשירותו הסדיר כרופא בגדוד רותם של חטיבת גבעתי. בהמשך היה רופא החטיבה. בשנים 1989–1991 היה רופא בסיירת מטכ"ל. לאחר מכן התמחה ברפואה פנימית במרכז הרפואי שיבא. בשנת 1992 נבחר להשתתף כרופא הכוח במבצע "שיח אטד". אש השתתף באימון המודל למבצע, במהלכו אירע אסון צאלים ב'. הוא מיהר למקום התאונה והיה הרופא הראשון שטיפל בפצועי הסיירת. בשנים 1993–1995 שימש כקצין הרפואה הראשי של אוגדת אזור יהודה ושומרון. בשנת 1997 סיים את חלקה השני של התמחותו ברפואה פנימית ומונה לראש ענף הרפואה במפקדת קצין הרפואה הראשי (מקרפ"ר). בשנת 1999 יצא ללימודים בארצות הברית, במסגרתם השלים כעבור שנתיים תואר שני במחשוב רפואי בתוכנית משולבת של אוניברסיטת הארוורד ו-MIT. עם שובו לישראל מונה למפקד הרפואה (מר"פ) של פיקוד הדרום. בתום מילוי תפקיד זה עסק בתחומי התמחותו במרכז הרפואי שיבא. בשנים 2004–2005 היה אש חניך במכללה לביטחון לאומי, במסגרתה סיים לימודי תואר שני במדע המדינה מטעם אוניברסיטת חיפה. בספטמבר 2005 מונה לסגנו של קצין הרפואה הראשי, תא"ל ד"ר חזי לוי. בשנת 2007 מונה לקצין הרפואה הראשי, ושימש בתפקידו בין היתר במבצע עופרת יצוקה. על פי אש, הישגו העיקרי בתקופת כהונתו היה ייסוד המסלול הצבאי לרפואה - צמרת, במסגרת העתודה האקדמית. אש שימש בתפקיד זה עד אוקטובר 2011, והוחלף על ידי תת-אלוף ד"ר יצחק קרייס. לאחר שחרורו מצה"ל מונה ב-2012 לסמנכ"ל בכיר למידע ומחשוב במשרד הבריאות. בשנת 2014 מונה לראש חטיבת הבריאות של מכבי שירותי בריאות, ופרש מתפקיד זה באוגוסט 2020 לאחר חילוקי דעות עם מנכ"ל הקופה, רן סער. הוא מכהן כפרופסור חבר במחלקה לניהול מערכות בריאות באוניברסיטת אריאל בשומרון. בתקופת המאבק בהתפשטות מגפת הקורונה בישראל, מונה על ידי ראש הממשלה ושר הבריאות באמצע נובמבר 2020 להחליף את פרופ' רוני גמזו, כממונה על הקורונה וכראש תוכנית "מגן ישראל" להתמודדות עם המגפה. ב-28 ביוני 2021 החליט שר הבריאות ניצן הורוביץ למנותו למנכ"ל משרד הבריאות, מינויו אושר בממשלה ב-11 ביולי 2021 והוא החליף את המנכ"ל היוצא, פרופ' חזי לוי. במהלך כהונתו כיהן אש כיושב ראש "הוועדה להעצמת שירותי הבריאות בישראל ואסדרת מערכת הבריאות הציבורית והפרטית", ועדת מומחים שמונתה כדי לבחון את מדיניות אסדרת מערכת הבריאות בישראל. אש כיהן בתפקיד עד לאחר הקמת ממשלת ישראל השלושים ושבע שמינתה ב-8 בינואר 2023 את משה בר סימן טוב למחליפו בתפקיד. אש נשוי לד"ר שפרה אש, בתו של השופט יצחק ברא"ז, רופאה מומחית באונקולוגיה של ילדים, מנהלת המחלקה להמטו-אונקולוגיה ילדים בבית החולים רמב"ם. הם הורים לשני בנים תאומים ובת ומתגוררים בראש העין. מדיה וקבצים בנושא נחמן אש בוויקישיתוף נחמן אש, ברשת החברתית אקס (טוויטר) נחמן אש, באתר גוגל סקולר יואב זיתון, הקרפ"ר סייע לפצועים בתאונה: 'אסור להיות אדיש', באתר ynet, 16 בספטמבר 2010 חנן גרינברג, הרופא הצעיר בצה"ל: אמא רצתה שאהיה מהנדס, באתר ynet, 27 באוקטובר 2010 חנן גרינברג, אליפות הרפואה בצה"ל: המסתערבים ראשונים, באתר ynet, 30 ביוני 2011 יוסי מלמן, לקחי "עומר 1", באתר הארץ, 2 ביוני 2011 עפרי אילני ואנשיל פפר, בית ספר לרפואה צבאית יוקם באוניברסיטה העברית, באתר הארץ, 23 באפריל 2009 דקלה אהרן-שפרן, המחליף של גמזו: ממונה הקורונה הבא – פרופ' נחמן אש, באתר כאן חדשות, 27 באוקטובר 2020 סיון חילאי, הפרויקטור החדש בתדרוך ראשון: "סגר שלישי בהחלט על הפרק", באתר ynet, 26 בנובמבר 2020 שרית רוזנבלום, "הציבור בישראל צריך לדעת: המגפה לא הסתיימה. הקורונה תלווה אותנו בתקופה הקרובה", באתר "ידיעות אחרונות", 26 במרץ 2021 רז שכניק, "בהערכה די פרועה אגיד שאני מקווה שהחורף הבא ייראה אחרת. לא שהנגיף ייעלם, אבל יש אפשרות שזה הגל האחרון המשמעותי", באתר "ידיעות אחרונות", 4 בפברואר 2022 נחמן אש (1961-), דף שער בספרייה הלאומית אביחי טבק, לא הצליח להתמודד: מונה מחליף לפרויקטור הקורונה פרופ' רוני גמזו, באתר Israel News, ‏27 באוקטובר 2020 עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, 2012, עמ' 71 עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, 2012, עמ' 17-18 תא"ל ד"ר נחמן אש מונה לקצין הרפואה הראשי, אתר צה"ל, 7 בספטמבר 2007 אנשיל פפר, האלוף יואב גלנט למקבלי הצל"ש ממבצע עופרת יצוקה: אתם המגדלור הערכי ומודל לחיקוי, באתר הארץ, 16 בדצמבר 2009 ריאיון עם נחמן אש לרגל סיום כהונתו, רצועת הביטחון, גלי צה"ל, 10 באוקטובר 2011 אנשיל פפר, הרמטכ"ל אישר שורה של מינויים בצמרת צה"ל, באתר הארץ, 6 ביולי 2010 רותם אליזרע, מתקפה של מכבי על האוצר: "אתם פוגעים בחולים", באתר ynet, 11 באוגוסט 2016 עידו אפרתי, הפרויקטור החדש הודח מקופת החולים מכבי עקב סכסוך מקצועי עם המנכ"ל, באתר הארץ, 4 בנובמבר 2020 פרופ' נחמן אש, המחלקה לניהול מערכות בריאות, Ariel University אביחי טבק, לא הצליח להתמודד: מונה מחליף לפרויקטור הקורונה פרופ' רוני גמזו, באתר חדשות ישראל, ‏27 באוקטובר 2020 אנה ברסקי, ‏נתניהו ואדלשטיין הודיעו: פרופ' נחמן אש ימונה לתפקיד הפרויקטור במקום פרופ' גמזו, באתר מעריב אונליין, 27 באוקטובר 2020 מירב כהן‏, השר הורוביץ מינה את נחמן אש למנכ"ל משרד הבריאות, באתר וואלה, 28 ביוני 2021 הצעת ועדת המינויים להחלטת הממשלה, סדר היום לישיבה ביום 11 ביולי 2021 מאיר מרציאנו, ועדת מומחים של משרד הבריאות: לא יבוצעו ניתוחים במסגרת הביטוח, באתר חדשות 13, 4 בינואר 2023 הוועדה להעצמת שירותי הבריאות בישראל ואסדרת מערכת הבריאות הציבורית והפרטית, אתר משרד הבריאות אתר TheMEDICAL - אתר הרופאים של ישראל רמב"ם: סבב מינויי בכירים בבית החולים / ראו ד"ר אש